Predkladacia správa

Informácia o plnení úloh (čiastkových záverov-odporúčaní na prijatie opatrení) Koncepcie vnútornej bezpečnosti Slovenskej republiky (ďalej len „informácia“) sa predkladá ako ročný hodnotiaci materiál piatykrát. Informáciu predkladá podpredseda vlády a minister vnútra SR na základe bodu B.2. uznesenia vlády SR č. 1235 zo 17. decembra 2003 k návrhu Koncepcie vnútornej bezpečnosti Slovenskej republiky, v ktorej sú určené hlavné tendencie vnútornej bezpečnosti SR do roku 2010. Predmetné uznesenie ukladá ministrovi vnútra SR predložiť na rokovanie vlády SR informáciu o plnení úloh so stavom k 31. decembru príslušného kalendárneho roka do 28. februára nasledujúceho roka.
Ministerstvo vnútra SR v spolupráci s ďalšími ministerstvami a ostatnými ústrednými orgánmi štátnej správy, ktoré vo vecne príslušných oblastiach predmetnej koncepcie zaslali podklady, vypracovalo a predkladá vláde SR informáciu podľa jednotlivých oblastí s vyhodnotením stavu zabezpečenia vnútornej bezpečnosti SR  za rok 2008.
Materiál prešiel medzirezortným pripomienkovým konaním a na rokovanie vlády SR sa predkladá bez rozporov.
Materiál nemá finančný, ekonomický, environmentálny vplyv, vplyv na zamestnanosť ani podnikateľské prostredie, preto neobsahuje  doložku vplyvov.